b'\n_START_ARTICLE_\nHarmaaselk\xc3\xa4monhiitta\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan harmaaselk\xc3\xa4monhiitta on 21\xe2\x80\x9323\xc2\xa0cm. P\xc3\xa4\xc3\xa4laeltaan ja sel\xc3\xa4st\xc3\xa4\xc3\xa4n laji on v\xc3\xa4ritykselt\xc3\xa4\xc3\xa4n harmaa. Siivet ovat tummemmat ja lennossa niiss\xc3\xa4 n\xc3\xa4kyy valkoinen V-muotoinen kuvio. Silm\xc3\xa4n iiris on linnulla kirkkaan punainen ja p\xc3\xa4\xc3\xa4n sivuilla on kaksi valkoista ja yksi musta raita. Harmaaselk\xc3\xa4monhiitan kurkku on v\xc3\xa4rilt\xc3\xa4\xc3\xa4n valkoinen, rinta tuhkanharmaa ja vatsa valkoinen. Lajin pyrst\xc3\xb6 on leve\xc3\xa4 ja h\xc3\xb6yhenet ovat mustia ja valkok\xc3\xa4rkisi\xc3\xa4.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nHarmaaselk\xc3\xa4monhiittaa tavataan Perun kaakkoisosista, Pohjois-Boliviasta, Brasilian koillisosista ja Pohjois-Argentiinasta. Lajin elinymp\xc3\xa4rist\xc3\xb6\xc3\xa4 ovat cerrado-kasvillisuuden alueet sek\xc3\xa4 puoliavoimet ruohomaat, joilla kasvaa pensaikkoa ja yksitt\xc3\xa4isi\xc3\xa4 puita. Harmaaselk\xc3\xa4monhiitan elinymp\xc3\xa4rist\xc3\xb6t sijaitsevat yleens\xc3\xa4 alle 1\xc2\xa0200 metrin korkeudella merenpinnasta._NEWLINE_Ravintonaan harmaaselk\xc3\xa4monhiitta k\xc3\xa4ytt\xc3\xa4\xc3\xa4 hy\xc3\xb6nteisi\xc3\xa4. Se hy\xc3\xb6kk\xc3\xa4\xc3\xa4 maassa olevien hy\xc3\xb6nteisten kimppuun pensaan tai puun oksilta. Toisinaan se pyydyst\xc3\xa4\xc3\xa4 ruokaa my\xc3\xb6s ilmasta tai juoksee maassa. Lajin pes\xc3\xa4 voi sijaita puun oksalla tai rakennuksissa. Vanhemmat ruokkivat poikasiaan hy\xc3\xb6nteisill\xc3\xa4, h\xc3\xa4m\xc3\xa4h\xc3\xa4keill\xc3\xa4 ja toisinaan my\xc3\xb6s pienill\xc3\xa4 k\xc3\xa4\xc3\xa4rmeill\xc3\xa4.'